রাজধানীতে বিএনপির নেতাকর্মীদের সঙ্গে পুলিশের সংঘর্ষ হয়েছে। পরিস্থিতি নিয়ন্ত্রণে আনতে টিয়ার গ্যাস ছোড়ে পুলিশ। অন্যদিকে বিআরটিসির একটি বাসসহ একাধিক যানবাহনে ভাঙচুর ও একটি মোটরসাইকেলে আগুন লাগানো হয়। এতে পুলিশ ঘটনাস্থল থেকে বিএনপির ক্রীড়া সম্পাদক আমিনুল হকসহ ১৫-২০ নেতাকর্মীকে আটক করে।
আজ মঙ্গলবার বিকেলে হাইকোর্টের সামনের সড়ক থেকে বঙ্গবাজার পর্যন্ত সড়কে ওই ঘটনা ঘটে। জিয়া অরফানেজ ট্রাস্ট দুর্নীতি মামলা ও জিয়া চ্যারিটেবল ট্রাস্ট দুর্নীতি মামলায় হাজিরা দিতে বকশীবাজারে স্থাপিত আদালতে যান বিএনপির চেয়ারপারসন খালেদা জিয়া। এরপরই বিএনপির নেতাকর্মীরা মিছিল করেন।